रणबीर कपूर ने छैय्या छैय्या से लेकर दिल्ली वाली गर्लफ्रेंड गाने पर लगाए ठुमके
Watch Ranbir Kapoor Groove to Iconic Bollywood Songs बॉलीवुड एक्टर रणबीर कपूर इन दिनों अपनी अपकमिंग फिल्म एनिमल को लेकर सुर्खियों में बने हुए हैं।
बॉलीवुड एक्टर रणबीर कपूर इन दिनों अपनी अपकमिंग फिल्म एनिमल को लेकर सुर्खियों में बने हुए हैं। फिल्म की शूटिंग पूरी हो चुकी है। इसी बीच रणबीर का एक वीडियो सोशल मीडिया पर सामने आया है। इस वीडियो में रणबीर अपनी हिट फिल्मों में से एक दिल्ली वाली गर्लफ्रेंड गाने पर डांस करते हुए नजर आ रहे हैं। इसके अलावा उन्होंने काफी कूल अंदाज में शाहरुख खान के 'छैया छैया' और ऋतिक रोशन के 'एक पल का जीना' गाने पर पूरे जोश के साथ ठुमके लगाए। लुक की बात करें तो रणबीर व्हाइट टी और ब्लैक पैंट में काफी डैशिंग लग रहे हैं। इस दौरान उनके सेट पर मौजूद क्रू ने उन्हें ताली और सीटी बजाकर चियर करती नजर आ रही है।
रणबीर कपूर ने जीता बेस्ट एक्टर का अवॉर्ड
20 फरवरी को दादासाहेब फाल्के इंटरनेशनल फिल्म फेस्टिवल अवार्ड्स 2023 आयोजित किया गया था। इसमें आलिया भट्ट को गंगूबाई काठियावाड़ी के लिए बेस्ट एक्ट्रेस का अवॉर्ड दिया गया। वहीं, रणबीर कपूर को ब्रह्मास्त्र के लिए बेस्ट एक्टर चुना गया। एसएस राजामौली की RRR और विवेक अग्निहोत्री की कश्मीर फाइल्स को दादा साहेब इंटरनेशनल फिल्म फेस्टिवल अवॉर्ड दिए गए हैं। RRR को इंटरनेशनल फिल्म ऑफ द ईयर और कश्मीर फाइल्स को बेस्ट फिल्म का अवॉर्ड दिया गया है।
11 अगस्त, 2023 को रिलीज होगी फिल्म
रणबीर कपूर की फिल्म 'एनिमल' में वह पहली बार साउथ एक्ट्रेस रश्मिका मंदाना के साथ नजर आएंगे। इस फिल्म का निर्देशन संदीप रेड्डी वांगा ने किया है। इसी के साथ फिल्म 11 अगस्त, 2023 को सिनेमाघरों में रिलीज होगी। फिल्म में रणबीर के अलावा अनिल कपूर और बॉबी देओल भी नजर आएंगे।